Barney, ek is oorstelp dat so baie mense probleme het met die Kiepersol se stamme wat so vrot - Ek begin dink dat dit dalk 'n probleem van te veel water is, iets wat met my Pachypodium gebeur het. Dalk is dit ook iets wat gebeur wanneer hulle oud word ... myne is nou so 7 jaar oud met geen probleme nie en daar is baie van hulle in die veld wat tog baie oud is. 'n Ware raaisel en Ek GAAN 'n plan maak om ondersoek in te stel. (Weet nie hoekom my Galaxy tablet besluit sekere woorde moet hoofletters wees nie!)
Dis 'n groot jammerte Linky! Dalk is dit 'n goeie plan om die vrot stam af te sny om te verhoed dat dit versprei. Ek hoop die res van jou boom is OK!
Ek wil graag raad kry: ek wil kiepersols teen my een muur af plant om so bietjie van n privaatheid te skep tussen ons en die bure. Ek soek n spesie wat so 1.5 meter van die grond af blare sal maak.
Haai Sumari, ongelukkig maak Kiepersol glad nie 'n goeie heining vir privaatheid nie. Die boom het glad nie blare op sy stam nie, alle groei vind net op die kroon plaas en ongelukkig kan jy dit nie snoei nie aangesien dit die boom sal doodmaak. Daar is vele ander struike wat jy kan gebruik as 'n heining en die tipe sal afhang van of jy dorings wil hê, hoe hoog jy dit wil hê en hoe dig en ondeurdringbaar jy dit wil hê en of jy inheems soek of nie. Doen gerus navraag by jou naaste kwekery, ek is seker hulle sal met raad vorendag kan kom.
Hi, ons het 'n laeveldse kiepersol wat 'n siekte gekry het maar kan nerens opspoor wat dit is nie. Die blare het sulke harde pienk knoppies gemaak en die knoppies is besig om deur al die blare te versprei, kan jy my dalk meer inligting gee of hoe om dit te behandel asb?
Hallo Elzja, baie dankie vir jou navraag maar jy het my nou vas gevra, ek het dit nog nooit gesien nie. Ek het self gesoek om te sien of ek ietsie kry, maar by niks uitgekom nie. Al wat ek kan voorstel is dat jy 'n paar blare pluk en na jou naaste tuinsentrum neem om te sien of hulle nie dalk kan help nie. Baie dankie vir jou besoek, bly om jou hier te sien!